***Ո Ր Ո Շ ՈՒ Մ***

*Կատարողական վարույթը կասեցնելու մասին*

 *«22» Ապրիլի 2019թ. ք.Ալավերդի*

 *Հարկադիր կատարումն ապահովող ծառայության Լոռու մարզային բաժնի Ալավերդի-Թումանյան տարածաշրջանի բաժանմունքի ավագ հարկադիր կատարող, արդարադատության մայոր՝ Արկադիա Նոնինյանս , ուսումնասիրելով 18.04.2019թ. վերսկսված թիվ 01836749 կատարողական վարույթի նյութերը.*

*ՊԱՐԶԵՑԻ*

 *ՀՀ Լոռու մարզի ընդհանուր իրավասության դատարանի կողմից 08.02.2016թ.-ին տրված թիվ ԼԴ/1642/02/15 կատարողական թերթի համաձայն պետք է՝ Մերուժան Մարտունի Պետրոսյանից հօգուտ «ՎՏԲ-Հայաստան բանկ» ՓԲԸ-ի բռնագանձել 500.546 ՀՀ դրամ , ինչպես նաև հաշվեգրվող տոկոսներ սկսած 03.04.2015թ-ից մինչև պարտավորության փաստացի մարումը:*

*Պահանջատիրոջ կողմից տրված գրության համաձայն պարտապանի պարտքը 19.04.2019թ-ի դրությամբ կազմում է 1.504.760 ՀՀ դրամ։*

 *Ինչպես նաև պետք է բռնագանձել բռնագանձման ենթակա գումարի 5 տոկոսը, որպես կատարողական գործողությունների կատարման ծախս։*

 *Կատարողական գործողությունների կատարման ընթացքում Հարկադիր կատարումն ապահովող ծառայությունում հարուցված այլ կատարողական վարույթով պարտապան Մերուժան Մարտունի Պետրոսյանին համատեղ սեփականության իրավունքով պատկանող Լոռու մարզ, ք․ Ալավերդի, Սանահին կայարան 44/20 հասցեի բնակարանը վաճառվել է հարկադիր էլեկտրոնային աճուրդով, և ստացված գումարը բաշխվել է «Դատական ակտերի հարկադիր կատարման մասին» ՀՀ օրենքի 69 հոդվածի համաձայն։*

 *Ի կատարումն կատարողական թերթի ձեռնարկված կատարողական գործողությունների ընթացքում պարտապան Մերուժան Մարտունի Պետրոսյանին սեփականության իրավունքով պատկանող այլ գույք՝ ներառյալ դրամական միջոցներ և արժեթղթեր , ինչպես նաև գույքային իրավունքներ հայտնաբերելու , դրանց գտնվելու վայրը , կազմն ու քանակը պարզելու նպատակով «Դատական ակտերի հարկադիր կատարման մասին» ՀՀ օրենքի 40 հոդվածի 3–րդ մասի համաձայն հայտարարվել է գույքի հետախուզում և համապատասխան հարցումներ են ուղարկվել գույքի հաշվառում /կամ գրանցում/ իրականցնող իրավասու պետական մարմինների և այլ կազմակերպությունների , ինչպես նաև ՀՀ տարածքում գործող բոլոր առևտրային բանկերին։*

 *Այսպիսով , պարտապանին սեփականության (ընդհանուր համատեղ և /կամ/ բաժնային սեփականության) իրավունքով պատկանող գույք , գույքային իրավունքներ և դրամական միջոցներ հայտնաբերելու ուղղությամբ ձեռնարված՝ օրենքով թույլատրելի բոլոր միջոցները սպառվել են։*

 *Արդյունքում վերջինիս սեփականության իրավունքով պատկանող գույք , գույքային իրավունքներ և դրամական միջոցներ չեն հայտնաբերվել , որոնց վրա հնարավոր լինի բռնագանձում տարածել:*

 *Ձեռնարկված կատարողական գործողությունների արդյունքում ի հայտ են եկել օրենքով սահմանված սնանկության հատկանիշներ:*

 *Հարկադիր կատարումն ապահովող ծառայության Լոռու մարզային բաժնում առկա են ՀՀ Լոռու մարզի ընդհանուր իրավասության դատարանի կողմից` 17.07.2015թ.-ին տրված թիվ ԼԴ/0535/02/15 / պահանջատեր «ՎՏԲ-Հայաստան բանկ» ՓԲԸ /, 15.02.2016թ.-ին տրված թիվ ԼԴ1/0677/02/15 / պահանջատեր` «Արդշինբանկ» ՓԲԸ կատարողական թերթերի հիման վրա գումարի բռնագանձման պահանջի վերաբերյալ հարուցված այլ կատարողական վարույթներ:*

 *Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով , «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով`*

*ՈՐՈՇԵՑԻ*

 *Կասեցնել՝ 18.04.2019թ-ին վերսկսված թիվ` 01836749 կատարողական վարույթը 60-օրյա ժամկետով. Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.*

 *Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.*

 *Որոշման պատճեն ուղարկել կողմերին.*

 *Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ընթացքում:*

 *Ավագ հարկադիր կատարող*

 *Արդարադատության մայոր Ա.Նոնինյան*